1.《春晓》
孟浩然
春眠不觉晓,
处处闻啼鸟。
夜来风雨声,
花落知多少。
2.《清明 》
杜牧
清明时节雨纷纷,
路上行人欲断魂。
借问酒家何处有,
牧童遥指杏花村。
3.《初春小雨》
韩愈
天街小雨润如酥,
草色遥看近却无。
最是一年春好处,
绝胜烟柳满皇都。
4.《定风波》
苏轼
莫听穿林打叶声,
何妨吟啸且徐行。
竹杖芒鞋轻胜马,
谁怕?一蓑烟雨任平生。
料峭春风吹洒醒,微冷,
山头斜照却相迎。
回首向来萧瑟处,
归去,也无风雨也无睛。
5.《春夜喜雨》
杜甫
好雨知时节,当春乃发生。
随风潜入夜,润物细无声。
野径云俱黑,江船火独明。
晓看红湿处,花重锦官城。
6.《夜雨寄北》
李商隐
君问归期未有期,巴山夜雨涨秋池。
何当共剪西窗烛,却话巴山夜雨时。
7.《八月二十二日寓直玉堂,雨后顿凉 》
范成大
雨意蒸云暗夕阳,浓薰满院落花香。
题诗弄笔北窗下,将此工夫报答凉。
8.《八月望夕雨 》
徐凝
今年八月十五夜,寒雨萧萧不可闻。
如练如霜在何处,吴山越水万重云。
9.《 八月一日微雨骤凉 》
陆游
流汗沾衣喘不供,孰知有此快哉风!
新凉忽觉从天下,残暑真成扫地空。
恰转轻雷过林坞,已吹好雨到帘栊。
幽人病愈闲无事,剩赋歌诗乐岁丰。
9.《 巴东遇小雨(一) 》
陆游
暂借清溪伴钓翁,沙边微雨湿孤篷。
从今诗在巴东县,不属灞桥风雪中。
10.《 芭蕉雨 》
杨万里
芭蕉得雨便欣然,终夜作声清更妍。
细声巧学蝇触纸,大声锵若山落泉。
三点五点俱可听,万籁不生秋夕静。
芭蕉自喜人自愁,不如西风收却雨即休。